**Obec Mošurov**

**Dôvodová správa k návrhu č.1/2022 o miestnych daniach a o miestnom poplatku za komunálne odpady**

VZN č.01/2022 navrhuje zvýšenie poplatku za vývoz odpadov v roku 2023 zo súčasných 17,15 € na navrhovaných 20,44 €.

Odôvodnenie :

l. Vývozná spoločnosť KOSIT , a.s., Košice zvýšila ceny dodatok č.2 k zmluve o dielo č. 19-1018/2019 priemerne o 20 % z dôvodu zvýšenia cien PHM o 26 %, rastu cien elektrickej energie o 100% a rastu medziročnej inflácie o 13,6 %.

Spracoval : Ing. Ondrej Chlebuš

starosta obce

**Obec Mošurov  
Návrh VZN č. 01 /2022 o  miestnych daniach a miestnom poplatku za komunálne odpady**

O Z N Á M E N I E

**Návrh VZN č. 01 /2022 o miestnych daniach a miestnom poplatku za komunálne odpady**

**a drobné stavebné odpady**

…………………………………………………………………………………………………

Dátum zverejnenia návrhu: **28.11.2022**

Dňom vyvesenia návrhu nariadenia začína plynúť pätnásťdňová lehota, počas ktorej môžu fyzické a právnické osoby v zmysle zákona SNR č. 369/1990 Zb. o obecnom zriadení v znení neskorších predpisov uplatniť pripomienku k návrhu nariadenia v písomnej forme, elektronicky, alebo ústne do zápisnice na Obecnom úrade v Mošurove, Mošurov č.15, v úradných hodinách.

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

Termín na uplatnenie pripomienok k návrhu VZN: **12.12.2022**

V Mošurove 28.11.2022

Ing. Ondrej Chlebuš  
starosta obce

**Obec Mošurov**

**Návrh VZN č. 01/2022 Obec Mošurov o  miestnych daniach a miestnom poplatku za komunálne odpady**

**OBEC Mošurov**

v súlade s ustanovením § 6 zákona č. 369/1990 Zb. o obecnom zriadení v znení neskorších predpisov vydáva

**Návrh**

**Všeobecné záväzné nariadenie**

**č. 01/2022**

**o  miestnych daniach a miestnom poplatku za komunálne odpady**

Návrh tohto všeobecne záväzného nariadenia (VZN)

vyvesený na úradnej tabuli obce dňa: 28.11.2022

Dátum začiatku lehoty na pripomienkové konanie: 28.11.2022

Dátum ukončenia pripomienkového konania: 12.12.2022

V Mošurove 28.11.2022

Ing. Ondrej Chlebuš  
starosta obce

**NÁVRH**

-1-

**Všeobecne záväzného nariadenie obce Mošurov č 01 /2022**

**o miestnych daniach**

Obec Mošurov v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

**V š e o b e c n é z á v ä z n e h o n a r i a d e n i a o b c e M o š u r o v**

**č. 01 / 2022**

**o miestnych daniach a  miestnom poplatku za komunálne**

**odpady a drobné stavebné odpady**

**PRVÁ ČASŤ**

**ÚVODNÉ USTANOVENIE**

**Článok 1**

1. Obec Mošurov týmto Všeobecne záväzným nariadením č. 02 /2020 o miestnych daniach /ďalej len Všeobecne záväzné nariadenie“/ podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov /ďalej len „zákon“/ ukladá miestne dane:
2. daň z nehnuteľností,
3. daň za psa,
4. daň za užívanie verejného priestranstva,
5. poplatok za komunálne odpady a drobné stavebné odpady.

**DRUHÁ ČASŤ**

**DAŇ Z NEHNUTEĽNOSTÍ**

**Článok 2**

1. Daň z nehnuteľností zahŕňa:
2. Daň z pozemkov
3. Daň zo stavieb

**DAŇ Z POZEMKOV**

**Článok 3**

**Základ dane**

1. Základom dane z pozemkov v členení orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 pre jednotlivé katastrálne územie uvedenej v prílohe č. 1 zákona.

-2-

|  |  |  |
| --- | --- | --- |
|  | Hodnota v €  za m2 | Hodnota v €  za m2 |
| Katastrálne územie | Orná pôda, chmeľnice, | Trvalé trávne porasty |
|  | vinice, ovocné sady |  |
| Mošurov | 0,2340 | 0,0242 |

1. Základom dane z pozemkov pre pozemky druhu záhrady, zastavané plochy a nádvoria, stavebné pozemky a ostatné plochy je hodnota pozemku bez porastov určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona:

|  |  |
| --- | --- |
| Členenie pozemkov | Hodnota v € za m2 |
| Záhrady | 1,32 |
| Zastavané plochy a nádvoria, ostatné plochy | 1,32 |
| Stavebné pozemky | 13,27 |

1. Základom dane z pozemkov v členení lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy, je hodnota pozemku určená vynásobením výmery pozemkov v m2 a hodnoty pozemku určenej správcom dane v súlade s § 7 ods. 5 zákona vo výške 0,15 € za 1 m2.

**Článok 4**

**Sadzba dane**

1. Ročná sadzba dane z pozemkov v zmysle § 8 zákona, zo základu dane určeného v čl. 3 tohto všeobecne záväzného nariadenia, pre pozemky v tomto členení je:

a) 0,65 % zo základu dane za ornú pôdu, chmeľnice, vinice, ovocné sady, TTP,

b**)** 0,65 % zo základu dane za záhrady,

c**)** 0,70 % zo základu dane za zastavané plochy a nádvoria,

d) 0,65 % zo základu dane za lesné pozemky, na ktorých sú hospodárske lesy, rybníky

s chovom rýb a ostatné hospodársky využívané vodné plochy,

f)0,70 % zo základu dane za stavebné pozemky.

**DAŇ ZO STAVIEB**

**Článok 5**

**Sadzba dane**

1. Ročná sadzba dane zo stavieb v zmysle § 12 ods. 2 zákona, za každý aj začatý m2 zastavanej plochy, pre stavby v tomto členení je:
2. **0,066 €** za stavby na bývanie a drobné stavby, ktoré majú doplnkovú funkciu pre hlavnú stavbu,

-3-

1. **0,046 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
2. **0,302 €** chaty a stavby na individuálnu rekreáciu
3. **0,236 €**  samostatne stojace garáže
4. **0,365 €** stavby hromadných garáži
5. **0,365 €** stavby hromadných garáži umiestnené pod zemou
6. **0,365€** priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb

na vlastnú administratívu,

h/ **0,365 €** stavby na ostatné podnikanie a na zárobkovú činnosť, skladovanie a

administratívu súvisiacu s ostatným podnikaním a so zárobkovou činnosťou,

i/ **0,382 €** ostatné stavby neuvedené v písmenách a/ až h/

1. V zmysle § 12 ods. 3 zákona pri viacpodlažných stavbách správca dane určuje príplatok za podlažie v sume **0,10 €** za každé ďalšie podlažie okrem prvého nadzemného podlažia.

**Článok 6**

**Oslobodenie od dane a zníženie dane z nehnuteľností**

1. Správca dane ustanovuje oslobodenie od dane z pozemkov (§ 17 ods. 2 zákona):

Od dane sú oslobodené:

1. pozemky, na ktorých sú cintoríny, kolumbáriá, urnové háje a rozptylové lúky,
2. lesné pozemky od nasledujúceho roka po vzniku holiny do roku plánovaného začatia výchovnej ťažby (prvej prebierky).
3. Správca dane ustanovuje zníženie dane zo stavieb ( § 17 ods. 3 zákona):
4. **30 %** z dane za stavby na bývanie vo vlastníctve občanov s ťažkým zdravotným postihnutím, držiteľov preukazu občana s ťažkým zdravotným postihnutím, držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie.

**Článok 7**

**Vyrubenie dane z nehnuteľností**

Daň z nehnuteľností sa vyrubuje rozhodnutím. Správca dane určuje, že daň nižšiu ako 3 EUR nebude vyrubovať ani vyberať.

**Článok 8**

**Platenie dane**

Vyrubená daň z nehnuteľnosti, daň za psa, daň za predajné automaty, daň za nevýherné hracie

prístroje sú splatné do 15 dní odo dňa nadobudnutia právoplatnosti rozhodnutia.

-4-

**TRETIA ČASŤ**

**DAŇ ZA PSA**

**Článok 9**

**Predmet dane**

1. Predmetom dane za psa je pes starší ako 6 mesiacov chovaný fyzickou alebo právnickou osobou.
2. Predmetom dane za psa nie je:

a) pes chovaný na vedecké účely a výskumné účely

b) pes umiestený v útulku zvierat

c) pes so špeciálnym výcvikom, ktorého vlastní alebo používa občan s ťažkým

zdravotným postihnutím.

**Článok 10**

**Daňovník**

Daňovníkom je fyzická alebo právnická osoba, ktorá je:

1. vlastníkom psa alebo
2. držiteľom psa, ak sa nedá preukázať, kto psa vlastní.

**Článok 11**

**Základ dane a sadzba dane**

1. Základom dane je počet psov.

2. Sadzba dane je:

1. **6,00 € ročne** za jedného psa chovaného na území obce v rodinných domoch, záhradkárskych chatkách,
2. **6,80 € ročne** za jedného psa chovaného v objektoch slúžiacich na podnikanie a iné zárobkové činnosti.
3. Takto určená sadzba dane platí pre každého ďalšieho psa u toho istého daňovníka.
4. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1/, a zaniká posledným dňom mesiaca, v ktorom pes prestal byť predmetom dane.
5. Daňovník je povinný oznámiť vznik daňovej povinnosti správcovi dane do 30 dní odo dňa vzniku daňovej povinnosti.
6. V ďalších zdaňovacích obdobiach je daň za zdaňovacie obdobie splatná bez vyrubenia do 31. januára tohto zdaňovacieho obdobia.

**Od dane je oslobodený:**

1. Vlastník alebo držiteľ psa, ktorým je fyzická osoba staršia ako 65 rokov.Oslobodenie od dane správca dane neposkytne v prípade, ak v evidencii trvalého pobytu je na trvalom pobyte evidovaná okrem vlastníka, resp. držiteľa psa ďalšia fyzická osoba mladšia ako 65 rokov.
2. Oslobodenie od dane podľa ods. 1 sa vzťahuje na držanie jedného psa.

-5-

**Článok 12**

**Vyberanie a platenie dane**

1. **Daň za psa sa platí:**

a**)** priamo do pokladnice obecného úradu,

b) priamo na účet obce.

**ŠTVRTÁ ČASŤ**

**DAŇ ZA UŽÍVANIE VEREJNÉHO PRIESTRANSTVA**

**Článok 13**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto nariadenia sú verejnosti prístupné pozemky vo vlastníctve obce, najmä obecné komunikácie, chodníky, parkoviská, trhoviská, obecná zeleň a pod. Za verejné priestranstvo sú preto určené všetky verejnosti prístupné pozemky, okrem tých ktoré sú vo vlastníctve fyzických a právnických osôb s výnimkou obce.
3. Osobitným užívaním verejného priestranstva sa rozumie umiestnenie zariadenia slúžiaceho na poskytnutie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla stráženého parkoviska a pod. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

**Článok 14**

**Daňovník**

Daňovníkom je fyzická osoba alebo právnická osoba, ktorá verejné priestranstvo užíva.

**Článok 15**

**Základ dane**

Základom dane za užívanie verejného priestranstva je výmera užívaného verejného

priestranstva v m2.

**Článok 16**

**Sadzba dane**

1. Sadzba dane je:

a) **0,0664 €** za každý aj neúplný m2 užívaného verejného priestranstva a za každý aj

neúplný deň za umiestnenie skládky,

b) **0,0664 €** za každý aj neúplný m2 užívaného verejného priestranstva a za každý aj

neúplný deň v ostatných prípadoch /reklamné akcie, lešenia, kontajnery pri

stavebných prácach a pod.

-6-

1. **0,1660 €** za každý aj neúplný m2 užívaného verejného priestranstva a za každý aj

neúplný deň za umiestnenie zariadenia slúžiaceho na poskytovanie služieb a predajného zariadenia.

1. Daňová povinnosť vzniká začatím užívania verejného priestranstva a zaniká ukončením užívania verejného priestranstva.
2. Daň je splatná jednorázovo, dňom vydania povolenia na užívanie verejného priestranstva a to priamo do pokladnice obecného úradu.
3. Správca dane ustanovuje oslobodenie od dane za užívanie verejného priestranstva (§ 36 zákona): Pri osobitnom užívaní verejného priestranstva sú od dane oslobodení, ktorí:
4. Organizujú na verejnom priestranstve kultúrnu alebo spoločenskú akciu bez vstupného alebo akciu, ktorej celý výťažok ide na charitatívne účely a verejnoprospešné účely,
5. Užívajú verejné priestranstvo na účely propagácie aktivít podporujúcich ochranu a tvorbu životného prostredia, zachovania prírodných a kultúrnych hodnôt, ochranu ľudských práv, podporu zdravia a iných humanitných a verejnoprospešných cieľov.

**PIATA ČASŤ**

**POPLATOK ZA KOMUNÁLNE ODPADY A DROBNÉ STAVEBNÉ ODPADY**

**Článok 17**

**Úvodné ustanovenia**

1. Obec týmto všeobecne záväzným nariadením ustanovuje sadzby poplatku, hodnoty koeficientu, podmienky na vrátenie poplatku alebo jeho pomernej časti, podklady, ktoré má poplatník preukázať pri vrátení poplatku alebo jeho časti podľa § 82 ods. 1 zákona lebo pri znížení alebo odpustení poplatku podľa § 82 ods. 2 zákona .

**Článok 18**

**P o p l a t n í k**

Poplatok platí poplatník, ktorým je v zmysle § 77 ods. 2 zákona :

1. fyzická osoba**,** ktorá má v obci trvalý pobyt, alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalé trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“).
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.

-7-

1. podnikateľ, ktorý je oprávnený užívať nehnuteľnosť nachádzajúcu sa na území obce na účel podnikania.
2. fyzická osoba, ktorá nemá v obci trvalý alebo prechodný pobyt a súčasne je oprávnená užívať alebo užíva na území obce byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný sad, alebo pozemok v zastavanom území obce okrem lesného pozemku, platí poplatok za 2 osoby za 104 kalendárne dní sadzbou uvedenou v článku 19, písm. a) (chatári).

**Článok 19**

**Sadzba poplatku a jeho splatnosť**

Obec stanovuje v zmysle § 78 zákona sadzbu poplatku nasledovne:

1.

1. **0,056 €** za osobu a kalendárny deň.
2. Poplatok vyrubí obec rozhodnutím.
3. Poplatok je splatný do 15 dní odo dňa nadobudnutia právoplatnosti rozhodnutia.

2. Obec určuje sadzbu poplatku za drobný stavebný odpad bez obsahu škodlivín na sumu

**0,056** €/kg

3. Uhradiť poplatok za drobný stavebný odpad v hotovosti pri odovzdaní drobného

stavebného odpadu na mieste určenom obcou.

**Článok 20**

**Drobný stavebný odpad**

1. Drobný stavebný odpad je definovaný v § 80 odst.5 Zákona č. 79/2015 Z.z. o odpadoch

a o zmene a doplnení niektorých zákonov.

2. Miesto, kde sa drobný stavebný odpad odovzdá určí obec .

**Článok 21**

**Určenie poplatku**

1. Pre poplatníka podľa čl. 18 písm. a) až c) tohto všeobecne záväzného nariadenia sa určuje poplatok za zdaňovacie obdobie ako súčin sadzby poplatku podľa čl. 19 písm. a) tohto všeobecne záväzného predpisu a počtu kalendárnych dní v zdaňovacom období, počas ktorých má alebo bude mať poplatník v obci trvalý alebo prechodný pobyt alebo počas ktorých nehnuteľnosť užíva alebo je oprávnený ju užívať.

**Článok 22**

**Oznamovacia povinnosť**

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa jej vzniku a
2. Uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len identifikačné údaje“), v prípade určeného zástupcu podľa § 77 ods. 7 zákona aj identifikačné údaje za ostatných členov domácnosti, a ak je poplatník osoba podľa čl. 18 písm. b) alebo c) tohto všeobecne záväzného

-8-

nariadenia, názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

1. Uviesť údaje rozhodujúce na určenie poplatku,
2. Ak požaduje zníženie alebo odpustenie poplatku podľa § 82 ods. 2 zákona, predložiť aj doklady, ktoré odôvodňujú zníženie alebo odpustenie poplatku v zmysle čl. tohto všeobecne záväzného nariadenia.
3. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď nastali.

**Článok 23**

**Podmienky na vrátenie poplatku alebo jeho pomernej časti**

Obec podľa § 82 ods. 1 zákona vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, ak poplatník alebo osoba, ktorá za iného plní povinnosť poplatníka, oznámi obci skutočnosti, na základe ktorých poplatková povinnosť zaniká. Ak poplatková povinnosť zanikne z dôvodu skončenia trvalého pobytu alebo prechodného pobytu v obci, obec tieto skutočnosti overí v evidencii pobytov občanov, v ostatných prípadoch je poplatník (alebo osoba, ktorá za iného plní povinnosť poplatníka) povinný predložiť aj doklady potvrdzujúce skutočnosti uvádzané v oznámení.

Ak poplatník uhradil vyšší poplatok ako bol povinný uhradiť, preplatok sa poplatníkovi vráti do 30 dní odo dňa doručenia dodatočného rozhodnutia alebo odo dňa zistenia tejto skutočnosti, najneskôr do 60 dní od skončenia obcou určeného obdobia, za ktoré bol poplatok uhradený. Obec nie je povinná vrátiť preplatok nižší ako 1,66 Eur.

**Článok 24**

**Podklady pre zníženie alebo odpustenie poplatku**

1. Obec podľa § 82 ods. 2 zákona poplatok zníži podľa najnižšej sadzby poplatku uvedenej v § 78 ods. 1 zákona za obdobie, za ktoré poplatník obci preukáže, že v zdaňovacom období sa viac ako 90 dní nezdržiava alebo nezdržiaval na území obce. Pre účely preukázania obec ustanovuje tieto doklady (vzťahujúce sa k osobe poplatníka):
2. Potvrdenie alebo iný doklad o existencií (trvaní ) pracovnoprávneho vzťahu alebo obdobného vzťahu s určením miesta výkonu zamestnania na území Slovenskej republiky mimo obce, v prípade miesta výkonu zamestnania na území Prešovského samosprávneho kraja alebo Košického samosprávneho kraj aj doklad o ubytovaní,
3. Potvrdenie o štúdiu mimo obce, v prípade študentov študujúcich na území Prešovského samosprávneho kraja alebo Košického samosprávneho kraja aj potvrdenie o poskytovaní ubytovania.
4. Obec podľa § 82 ods. 2 zákona poplatok odpustí za obdobie, za ktoré poplatník obci preukáže, že v zdaňovacom období sa viac ako 90 dní nezdržiava alebo nezdržiaval na území obce. Pre tento účel preukázania obec ustanovuje tieto doklady (vzťahujúce sa k osobe poplatníka):

-9-

1. potvrdenie alebo iný doklad o existencií (trvaní) pracovnoprávneho vzťahu alebo obdobného vzťahu s určením miesta výkonu zamestnania mimo územia Slovenskej republiky,
2. rozhodnutie o vyrubení poplatku v inej obci v rámci Slovenskej republiky na základe trvalého alebo prechodného pobytu a potvrdenie, za ktoré osoby je poplatok vyrubený,
3. povolenie k pobytu v zahraničí,
4. doklad o registrácii v štátnej inštitúcii iného štátu,
5. potvrdenie o poskytovaní sociálnej služby v zariadení sociálnych služieb pobytovou formou,
6. potvrdenie o výkone väzby alebo o výkone trestu odňatia slobody,
7. zmluva alebo iný doklad o nájme nehnuteľností v zahraničí.
8. K dokladom podľa ods. 1 a 2 tohto článku je poplatník povinný doložiť:
9. prehlásenie o počte dní v zdaňovacom období, počas ktorých sa za preukázané

obdobie nezdržiava alebo nezdržiaval na území obce, pokiaľ to nevyplýva už z týchto dokladov, ak doklad nemá určenú dobu (znie na dobu neurčitú, resp. z neho nevyplýva vopred ohraničená doba, na ktorú sa vzťahuje), možno na jeho základe považovať za preukázaných najviac päť po sebe idúcich zdaňovacích období, začínajúc zdaňovacím obdobím, za ktoré sa doklad pre účel preukázania v zmysle ods. 1 alebo 2 tohto článku predložil prvýkrát.

1. Prehlásenie o tom, že nehnuteľnosť, ku ktorej sa zníženie alebo odpustenie poplatku v zmysle ods. 1 a 2 tohto článku vzťahuje, je oprávnená užívať alebo užíva osoba a na základe akého právneho dôvodu, s uvedením jej identifikačných údajov, toto neplatí, ak je právnym dôvodom trvalý alebo prechodný pobyt v obci.
2. Obec zníži poplatok poplatníkovi, ktorý je darcom krvi – držiteľom Jánskeho plakety a to:

* Zlatá plaketa – zníženie o 100 %,
* Strieborná plaketa – zníženie o 50 %,
* Bronzová plaketa – zníženie o 25 %.

1. V prípade, ak má poplatník nedoplatky na poplatku za predchádzajúce obdobia, nevzniká mu nárok na žiadnu úľavu.

-10-

**Článok 25**

**SPOLOČNÉ USTANOVENIA**

1. Ostatné náležitostí poplatku sú upravené v zákone č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a v zákone č.79/2015 Z.z. -Zákon o odpadoch.
2. Podľa § 48 odst.3 až 5, a § 49 Zákona č. 563/2009 Z. z. o správe daní **(**daňový poriadok) a o zmene a doplnení niektorých zákonov **)** je správca poplatku oprávnený zistiť základ poplatku a určiť poplatok podľa pomôcok, ktoré má k dispozícii alebo ktoré si sám zaobstaral a to i bez súčinnosti s platiteľom.

.

**ŠIESTA ČASŤ**

**Článok 26**

**ZÁVEREČNÉ USTANOVENIA**

1. Obec spôsobom v obci obvyklým zabezpečí informovanie obyvateľov o dôležitých skutočnostiach vzťahujúcich sa k tomuto nariadeniu.
2. Tento návrh všeobecne záväzného nariadenia schválilo Obecné zastupiteľstvo obce Mošurov dňa 25.11.2022 uznesením č. 26/2022.

V  Mošurove dňa 28.11.2022

**Ing. Ondrej CHLEBUŠ**

**starosta obce**